“ BREUDDWYD Y BARDD. 





Eisteddai hen fardd yn ei gadair, 
Yn wargrwm â'i wallt fel y gwlân ; - 
A'i feddwl a hedodd i'r amser 
Y gwelid ei blant wrth y tân ; 
Ki amrant a gauodd ac yna breuddwydiodd 
Yn weddw ac unig heb neb i'w wahardd— 
Yn ngwynfyd ei galon breuddwydiodd y bardd, 


Fe welodd ei hun yn priodi 
Genethig anwylaf y wlad; 
Fe glywodd ei gyntaf-anedig 
Gan wênu'n ei alw yn “dad!” 
Ni welodd ef gladdu ei briod na'i deulu, 
| Na deilen wywedig yn disgyn i'r ardd— . 
Na, breuddwyd ei febyd freuddwydiodd y bardd, 


Fe glywai hen glychau Llanarmon, 
Yn fachgen fe deimlodd ei hun ! 
Breuddwydiodd hen deimlad ei galon, 
Sef hiraeth am ddyfod yn ddyn ; 
Ni chofiodd ef helynt y dyddiau'r aeth trwyddynt, 
Ond tybiodd fod pobpeth yn hyfryd a.hardd, 
Breudtlwydion ei galon freuddwydiodd y bardd. 


Er na bu un llinell mewp argraff 
O waith y breuddwydiwr erioed, 


g- 

























2 


Fe wel ei waith yn gyfîolau, 
A dynion yn rhodio fel coed ; 
A bechgyn yn darllen cynyrchion ei awen ; 
Fe wel anfarwoldeb trwy gwsg ac fe chwardd, 
Breuddwydion ei galon freuddwydiodd y bardd. 


—— ud“ — 


YMWELIAD Y BARDD A'R 
BALA. 


GAN IOAN TEGID. 


I dref y Bala 'r aeth y bardd, 
I edrych am ei dad; 

Aeth dros y ty, a thrwy yr ardd, 
Gan waeddi, O fy nhad; 

Nid yw fy nhad yn unrhyw fan 
Os nad yw yn y bedd; 

Atebai careg iddo'n wan, 


Dywedai, “ Yn y bedd.” 


Pa le mae Gwen, fy anwyl Gwen, 
| Fy chwaer, pa le'r wyt ti ? 

Os wyt yn fyw, anwylaf Gwen, 
O dywed, “ Wele fi; ”? 

Ni chlywaf lais, mawr yw fy mraw— 
Wyt tithau yn y bedd ? 

a Atebai'r gareg oedd gerllaw, 

Dywedai, ““ Yn y bedd.” 


Fy mam, fy mam, anwylaf fam, 
A roist i im faeth a mâg, 

O dywed i v', fy mam, paham 

Mae'r gadair hon yn wâg? 

Gwae fi, fy mam, fy mam, 
Wyt tithau yn y bedd ? 

Atebai'r gareg ateb gam, 
Dywedai, “ Yn y bedd.” 


Mae'r ty yn dywyll drwyddo draw, 
Â'r ardd a'i blodau'n Wyw, ^h 
Na'm tad, na'm mam, na'm chaer gerllaw, 
Ni welaf mwy yn fyw; 
Maent hwy yn cysgu'n min y Llyn, 
Mewn gwely pridd eu tri; 
Mi welaf dro wrth feddwl hyn— 
Mae hiraeth arnaf fi, 


THE BARD'S JOURNEY TO 
BALA, 


CYFEITIAD GAN LADY CHARLOTTE GUEST. 


The Bard to Bala journeyed home, 
His aged sire to see; 

Through house and garden did he roam, 
Crying, “ Father, welcome me! 

I cannot find my father dear, 

Oh! is hein the grave? ” 

His accents waked an echo near, 
It answered— “In the grave !”' 

““Oh ! where art thou my sister—where 
Thy smile so bright, so free ? 
If £hou'rt alive, Gwenllian fair, 
I pray thee answer me ! 
I hear no voice to calm my fear, 
Art thou too in the grave ?” 
The echo's note was low, but clear, 
It answered,— “In the grave!» 


““ My mother, thou my tender.nurse 
In helpless childhood, say 
Why is thy seat unfilled, where first 7 
To heaven I learned fo pray ? ; 
Oh ! mother' mother! best beloved 
Art thou too in the grave?” 
His plaintive cry the echo moved, 
It answered—““ In the grave 1? 


'<Dead are the flowers the garden bore, 
Dark is the house to me ; 
No father, mother, sister, more 
On earth hope I to see, 
For they are sleeping near the Lake, 
In bed of cly, all three ; 
Henceforth, where'er my course I take 
Cheerless my path will be,” 


